|  |  |
| --- | --- |
| Møde den 2. januar 2018, kl. 13:00 – 15:00  Lokale: Rektoratets mødelokale  Møde i Udvalget for Uddannelse  Medlemmer: Berit Eika (formand), Finn Borchsenius (ST), Charlotte Ringsted (HE), Niels Overgaard Lehmann (AR) og Per Andersen (BSS)  Sekretariatsunderstøttelse: Jette Riis, Bente Lynge Hannestad  Øvrige: Kristian Thorn, Kirsten Brusgård  Gæster:  Afbud: | Referat |

# Godkendelse af dagsorden og referat (5 min.)

Der var enkelte bemærkninger til referatet, som tilpasses.

# Høring. Strategisk rammekontrakt (BE, kl. 13.05, 15 min.)

# BE indledte punktet med at rammesætte, at Udvalget for Uddannelse har fået mulighed for at afgive høringssvar til udkast til strategisk rammekontrakt. Udvalget drøftede herefter det foreliggende udkast til strategisk rammekontrakt. Det strategiske effektmål: ”Øge læringsudbyttet via højere studieintensitet” blev bl.a. drøftet herunder betydningen af minimumstimetal og/eller ECTS-optjening som indikatorer for studieintensitet/studieaktivitet. BE gjorde opmærksom på, at Ministeriet har ønsket, at studieintensitet skal indgå i rammekontrakten.

Udvalget besluttede at foreslå,at iværksætteri medtages med bæredygtige cvr-numre som indikator.

# KB udarbejder et høringssvar til Universitetsledelsen på baggrund af udvalgets bemærkninger.

# Registrering af undervisningsaktiviteter i PURE (PA, kl. 13.20, 15 min.)

Udvalget tiltrådte PAs anbefaling om ikke for indeværende at benytte PURE til registrering af undervisningsaktiviteter, da den nuværende version af PURE ikke vurderes at være modent og lettilgængeligt nok til at danne grundlag for en sådan registrering af undervisningsaktiviteter. En tilfredsstillende brugervenlighed er forudsætningen for at få opbakning til registeringen.

Udvalget besluttede at følge udviklingen af registreringsmodulet i PURE, samt hvad andre universiteter måtte sætte i gang vedr. registrering af undervisningsaktiviteter.

# Uddannelsesberetning (BE/KB, kl. 13.35, 10 min.)

# Uddannelsesberetningen og handlingsplanen blev gennemgået i forlængelse af den årlige opfølgning den 15. december og forud for fremsendelse til drøftelse i universitetsledelsen den 10. januar.

Uddannelsesberetningen og handleplanen for 2018 vil blive revideret af KB på baggrund af udvalgets bemærkninger.

# Sprogstrategi (NOL, kl. 13.45, 15 min.)

NOL præsenterede sprogstrategien, der består af følgende hovedkomponenter:

1. Det nationale sprogcenter
   1. Placeret på hhv. KU og AU i perioden 2018-2022
   2. Der er tildelt midler til dette
2. Fri uddannelsesforsøg
   1. Identifikation af mulige anvendelsesmuligheder herunder mulige gevinster ved at ændre på retskravet
   2. Evt. samarbejde med professionshøjskolerne om talentspor eller lignende
3. Konferencetolkeuddannelse
   1. AU er i fuld gang
4. Udformning af lokale sprogstrategier
   1. Udredning af AU’s indsats ift. kommune/regions indsats, udredning af hvorvidt AU skal deltage i sikringen af et bredt sprogudbud professionshøjskoleniveau
   2. Bidrag til særlige sprogsatsninger mhp. rekruttering af unge til sprogområdet særligt fortsættersprog
   3. Formulering af særskilt sprogstrategi for AU
5. Evaluering af folkeskolereformens effekter
   1. Vurdering af hvorvidt Nationalt Center for Skoleforskning skal gå ind i de nævnte udredninger. rammer for valgfag og udskolingslinier, anvendelse af den åbne skole og modeller for inddragelse af tosprogede kompetencer i undervisningen

# Undersøgelse af de studerendes holdninger til datainformeret læring (kl. 14.00, 10 min.)

Udvalget udtrykte stor skepsis over for den af Danmarks Akkrediteringsinstitutions planlagte undersøgelse af studerendes holdning til learning analytics, dels pga. en lav kvalitet i undersøgelsesdesignet og spørgeskemaets kvalitet, og dels fordi projektet ikke inddrager overvejelser om databeskyttelsesforordningen. Endelig ligger opgaven uden for Danmarks Akkrediteringsinstitutions kerneopgaver jvf. den internationale evaluering af Danmarks Akkrediteringsinstitution.

Det blev aftalt, at KRTH drøfter med uddannelsesgruppen i Danske Universiteter, om det skal være en fælles tilbagemelding fra universitetssektoren om Danmarks Akkrediteringsinstitutions rolle ift. EVA (Danmarks Evalueringsinstitut) herunder også dette forslag til undersøgelse.

# 60 ECTS specialer på HE (CR, kl. 14.10, 25 min.)

Udvalget tiltrådte indstillingen fra HE om, at kandidatuddannelserne i henholdsvis Folkesundhedsvidenskab og Idræt kan arbejde videre med formatet for eksperimentelle specialer (60 ECTS) på de respektive uddannelser.

Udvalget bemærkede, at Ministeriets beskrivelse af eksperimentelle specialer ikke er begrænset til de to uddannelser. Et 60 ECTS speciale skal naturligvis leve op til ministeriets beskrivelse af eksperimentelle specialer, og det påhviler vejlederen hver gang at garantere, at specialet lever op til kravene for et “eksperimentelt” speciale. Der kan være tale om både kvalitativt og kvantitativt datamateriale ift. et 60 ECTS speciale.

Det vil kræve studieordningsændringer at indføre 60 ECTS specialer. Udvalget bemærkede desuden, at et 60 ECTS speciale ikke er i modsætning til et eventuelt ønske om et efterfølgende ph.d.-studium.

Det blev aftalt, at HE registrerer disse specialer på de to uddannelser. Udvalget ønsker at blive holdt orienteret, og CR vil melde tilbage, når der er erfaringer med denne type speciale på HE.

# Kommende møder (kl. 14.35, 10 min.)

# Ingen ændringer

# Status for akkrediteringsproces, EDU IT-satsning og strategisk rammekontrakt (BE, kl. 14.45, 10 min.)

BE gav en tilbagemelding fra bestyrelsesmødet d. 12. december 2017. Bestyrelsen vedtog EDU IT-satsningen og besluttede i den forbindelse at afsætte 60 mio. kr. i perioden 2018-2023 fra USM. Bestyrelsen anmodede desuden om på et kommende møde at få en orientering om det samlede ressourceforbrug på educational it.

Hvert fakultet vil (via prodekanerne) vil derfor blive bedt om at redegøre for deres satsning ift. EDU IT-satsningen inkl. de afsatte strategiske midler hertil. Der vil blive udsendt en fælles skabelon til dette, og de udfyldte skabeloner vil blive brugt som materiale til bestyrelsesmødet i april 2018.

På Udvalgets strategidag d. 18. januar vil eftermiddagens program være i fællesskab med de pædagogiske centre.

IA-ledermøde d. 19. januar med anden udgave af reakkrediteringsansøgningen.

# Meddelelser og læs-selv

Tidspunkt for panelbesøg bliver torsdag d. 31. maj- fredag d. 1. juni 2018.

# Eventuelt

Intet til eventuelt